als_Latn dik_Latn sag_Latn
Ne përfundim te vizitës ne Serbi; te pares pas rreth 7 dekadash te nje kryeministri shqiptar ne Beograd, Rama ka dale para medias me nje fjalim qe përtej falënderimeve përcolli edhe vizionin e qeverise shqiptare per marrëdhëniet me serbet e për rolin e Shqipërisë ne mbështetje te shqiptareve kudo qe ata jetojnë. Edi Rama tha se: “Ishim plotësisht të qetë për një mision jo të lehtë, ku u thye një akullnajë e shtresëzuar nga dekada të gjata luftërash, konfliktesh e dasish në mes të Europës. Ne shkuam në Beograd me dorën e shtrirë të miqësisë dhe sot jemi më afër. Për tu bërë miq të vërtetë do të duhet kohë më e gjatë por partneriteti serioz dhe bashkëpunim për interesat e secilës palë nuk presin. Ne do angazhohemi intensivisht duke qenë të vetëdijshëm duke e komunikuar me mbarë botën.” Duke u pozicionuar qarte pro nje marrëdhënie te re me Serbinë, kryeministri shqiptar eshte shprehur i keqardhur per deklaratat e politikaneve serbe ne përfundim te vizites se tij ne Beograd. Përsa i përket deklaratave të palës tjetër, unë ndjej keqardhje për një fakt shumë të thjeshtë, se nuk ka si mos të vijë keq kur sheh njerëz që përpiqen ta mbulojnë diellin me shoshë, apo që e kanë të pamundur të hapin sytë për të parë një realitet që është në sytë e të gjithëve. Përtej kësaj unë besoj se nuk ka nevojë të shtojmë komente apo batuta, se shumë batuta do më vinin në mend për punën e shkopit se çfarë mund të bëjë me shkopin kolegu im. Por jam i bindur se e ka përdorur si metaforë dhe e tillë do mbetet për të mos hyrë në historira shkopinjsh. Por pavarësisht qëndrimit te beogradit zyrtar, rama ka konfirmuar se do te jete serish ne serbi ne dhjetor per tu bere pjese e takimit te përvitshëm kine-europejuglindore. Nuk kam asnjë problem të shkoj, një orë e më parë uroj që serbët të mos më kenë problem të shkoj, nuk jam unë që ju krijoj probleme në raport me Kosovën janë ata që duhet ta zgjidhin problemin mes të shkuarës dhe të ardhmes. Pjese e komunikimit te kryeministrit me gazetaret per vizitën ne Beograd u bene edhe batutat per dronin. U bëmë familje dronash më duket, meqë e hodhi vëllai im të parin s’mund të rrija dhe unë pa hedhur të dytin.
als_Latn